Dende'l 22 de  mayu, CA NOREÑA mantuvo conversaciones con toles formaciones que-y lo solicitaron (IPÑ, PSOE y FAC) considerándoles positives toes elles y nes que s'espresó con franqueza y sinceridá les nueses opiniones y propuestes, fincando na necesidá de facer un llabor contructivu en favor del Conceyu y la dimposición a desenrrollar un llabor constructivu dende la oposición, pero esixente nes nueses reivindicaciones básiques recoyíes nel programa ellectoral participaticu. Con too ello, de les conversaciones con IPÑ  consiguióse'l compromisu per escrito y firmáu polos 3 conceyales d'esta formación p'avanzar n'estayes tan importantes como la democracia participativa (impulsu al estatutu de participación ciudadana), los derechos llingüísticos de tolos noreñenses y la normalización social del asturianu ( impulsu ordenances asturianu), defensa del patrimoniu ( iniciu de trámites pa declarar Bienes d'Interes Cultural, midíes pa esclariar y resolver la situación del Puente ferroviariu del Rebalde) y midíes d'aforru  (retribuciones del gobiernu, implantación software llibre, aforru enerxéticu,..). Esti fechu, qu'interpretamos como l'asentamientu de una fueya de ruta sobre la que desendolcar el nuesu programa, permítenos apostar pola candidatura a la alcaldía de IPÑ.